

16.10.2023

**Заданні першага этапу абласной алімпіяды навучэнцаў IV-IX класаў**

**па вучэбных прадметах**

**“Беларуская мова” і “Беларуская літаратура”**

**2023/2024 навучальны год**

**IX клас**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Заданні | 1 | 2 | 3 | 4 | 5 | 6 | 7 | 8 | 9 | 10 | Усяго балаў |
| Балы |  |  |  |  |  |  |  |  |  |  |  |

Максімальная колькасць балаў за кожнае заданне – 6.

Табліца запаўняецца членамі журы па выніках праверкі заданняў.

*Паважаныя ўдзельнікі алімпіяды ! Заданні выконваюцца на бланках з заданнямі. Жадаем вам поспехаў!*

*Заданне 1. Падкрэсліце правільна запісаныя словы.*

Разшчодрыцца, спаччына, капусны, жанчына-урач, цянь-шанскі, цэрымонія, Полаччына, штосці, між’ярусны, паў-лімона, дрэвасек, дабразычлівы, катар,

абысці.

*Заданне 2. У прапанаваных словах вызначце корань і запішыце яго ў транскрыпцыі.*

За кожнае правільна выкананае заданне - 0.5б.

|  |  |  |
| --- | --- | --- |
|  | Корань слова | Корань слова ў транскрыпцыі |
| Аржаны |  |  |
| Выезд |  |  |
| Вымаўленне |  |  |
| Гераічны |  |  |
| Даязджаць |  |  |
| Кар’ерыст |  |  |

*Заданне 3. У беларускай мове шэраг назоўнікаў мае фіналь (заканчэнне)*

*-іца (-ыца). Устанавіце, якія назоўнікі з гэтай фіналлю маюць наступнае значэнне.*

|  |  |
| --- | --- |
| Назоўнік з фіналлю  -іца (-ыца) | Лексічнае значэнне |
|  | “шматгадовая расліна сямейства бабовых, карэнні якой выкарыстоўваюцца ў прамысловасці і медыцыне” |
|  | “вадкая празрыстая смала, якая выцякае са ствалоў хвойных дрэў у месцах іх пашкоджання” |
|  | “адходы, якія атрымліваюцца ў выніку перацірання адзеравянелых частак сцябла пры мяцці і трапанні валакністых раслін (напрыклад, лёну) |
|  | “травяністая расліна сямейства бурачнікавых з дробнымі пахучымі кветкамі” |
|  | “тая, што можа зачараваць, валодае чарамі; вядзьмарка” |
|  | “ракападобная жывёліна”, “пустазелле” |

*Заданне 4. Запішыце прапанаваныя лічэбнікі ў форме творнага і меснага склонаў.*

За кожны правільна аформлены лічэбнік – 0.5б

|  |  |  |
| --- | --- | --- |
| У форме Н.скл. | У форме Т.скл. | У форме М.скл. |
| тры сёмыя |  |  |
| восемдзесят дзевяць |  |  |
| дзве |  |  |
| шэсцьсот |  |  |
| пяцьдзясят |  |  |
| дзвесце |  |  |

*Заданне 5. Пастаўце словы, што ў дужках, у правільную склонавую форму.*

1.Пытанні да (экзамен)\_\_\_\_\_\_\_\_\_\_\_\_\_\_\_\_\_\_\_.

2.Чатыры (бервяно) ляжала на возе\_\_\_\_\_\_\_\_\_\_\_\_\_\_\_\_\_\_\_.

3.Пабегчы ўслед за (гусь)\_\_\_\_\_\_\_\_\_\_\_\_\_\_\_\_\_\_\_.

4.(Непаседа) Клімчуку Ільі\_\_\_\_\_\_\_\_\_\_\_\_\_\_\_\_\_\_\_\_\_.

5.Згубіць сем (рубель)\_\_\_\_\_\_\_\_\_\_\_\_\_\_\_\_\_.

6.У вароны шэрыя (пяро)\_\_\_\_\_\_\_\_\_\_\_\_\_\_\_\_.

*Заданне 6. Перакладзіце словазлучэнні на беларускую мову.*

1.Отречься от земли\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2.Разжиться деньгами\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3.Заботиться о птицах\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4.Увидеть сквозь туман\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5.Слышать своими ушами\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6.Жить по соседству\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*Заданне 7. Вызначце сінтаксічную функцыю выдзеленых слоў.*

1.Усе былі перакананы:спецыяліст з хлопца будзе **на пяць**.

2.Ды вось дрэўца, хоць малое, а яму **няма цаны**.

3.Прыціхлі коні, колы рэжуцца ў пясок, а з гары **як на далоні** разам выплыў гарадок.

4. Не трэба верыць тым крыкунам, што абяцаюць народу **залатыя горы**.

5.Пасля абеду студэнты працавалі **як мокрае гарыць**.

6.А калі, бывала, захопіць яго ў дарозе **шэрая гадзіна**, то каню – бяда.

*Заданне 8. Выпраўце памылкі, якія зрабіў у назвах твораў школьнай праграмы нядбайны вучань.*

1.Янка Купала. “Машэкаўскі насып”.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2.Максім Багдановіч. “Горды птах”.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3.Канстанцін Вераніцын. “Паляўнічы на гары”.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4.Уладзімір Караткевіч. “Дзікае хваляванне”.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5.Віктар Карамазаў. “Па кумпякі”.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6.Васіль Быкаў. “Птушынае развітанне”.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*Заданне 9.Прачытайце верш С. Грахоўскага і запоўніце табліцу.*

Дубовы ліст

Стаяць дубровы ў жнівеньскай красе,

Ляцяць у вырай жураўлі і гусі,

Дубовы ліст, у жылках і ў расе,

Мне нагадаў абрысы Беларусі.

Яго мая кранаецца рука,

А ён нібыта выкаваны з броні,

І жылка кожная дубовага лістка

Злілася з жылкамі маёй ладоні.

|  |  |
| --- | --- |
| Да якога літаратурнага роду належыць верш? |  |
| Назавіце сінтаксічны сродак выразнасці, выкарыстаны ў 1, 2, 5 радках верша. |  |
| Запішыце спосаб утварэння падкрэсленага назоўніка. |  |
| Выпішыце з верша зваротны дзеяслоў ц.часу, абазначце ў ім марфемы. |  |
| Выпішыце з верша дзеепрыметнік, абазначце ў ім формаўтваральны суфікс. |  |
| Знайдзіце ў тэксце моўную памылку і запішыце гэтае слова правільна. |  |

*Заданне 10. Запішыце літаратурныя тэрміны (мастацкія прыёмы).*

1.Верш без рыфмы. \_\_\_\_\_\_\_\_\_\_\_\_\_.

2.Спалучэнне супрацьлеглых паняццяў, несумяшчальных паміж сабой.\_\_\_\_\_\_\_\_\_\_\_\_\_.

3.Намёк, мастацкі троп, дзе аўтар выказвае сваю думку не прама, а завуалявана.\_\_\_\_\_\_\_\_\_\_\_\_\_.

4.Схаваная насмешка.\_\_\_\_\_\_\_\_\_\_\_\_\_.

5.Паўтор зычных гукаў.\_\_\_\_\_\_\_\_\_\_\_\_\_\_\_\_\_.

6. Урачыстая песня ў гонар героя, падзеі або дзяржавы.\_\_\_\_\_\_\_\_\_\_\_\_\_.